خان عبدالجبار خان

پاکستان کا سیاست دان۔ خان عبدالغفار خان کے بھائی۔پشاور کے مشن کالج میں تعلیم پائی۔ اعلی طبی تعلیم لنڈن میڈیکل سکول میں حاصل کی۔ اس کے بعد ہندوستانی فوج میں ملازم ہوئے۔ ملازمت سے سبگدوش ہو کر میڈیکل پریکٹس شروع کی۔ 1930ء میں عملی سیاسیات میں حصہ لینا شروع کیا اور سات سال بعد صوبہ سرحد میں پہلی کانگرسی وزارت قائم کی۔ جب کانگرس نے وزارتوں سے الگ ہونے کا فیصلہ کیا تو مستعفی ہو گئے بعد ازاں صوبہ سرحد کی دوسری کانگرسی وزارت بنائی۔ قیام پاکستان کے بعد ان کی وزارت برطرف کر دی گئی اور ان کو ضلع ہزارہ میں نظر بند کر دیا گیا۔ چھ برس تک وہ اسی ضلع میں نظر بند رہے۔ 1954ء میں مرکزی کابینہ میں لے لیے گئے اور وزارت موصلات کا قلمدان ان کے سپرد ہوا۔ اکتوبر 55 میں انھیں مغربی پاکستان کا وزیراعلی نامزد کیا گیا۔ 1957ء میں ان کی وزارت برطرف کر دی گئی۔

قتل 
9مئی 1958ء کو میانوالی سے تعلق رکھنے والے عطا محمد نامی ایک سابق پٹواری نے انہیں لاہور میں ان کے سرکاری افسر بیٹے سعد اللہ خان کی سرکاری رہائش گاہ پر قتل کر دیا۔

1882ء کی پیدائشیں
1958ء کی وفیات
ایڈورڈز کالج، پیشاور کے فضلا
بہرم خان خاندان
پاکستانی جمہوریت پسند
پاکستانی سیاست دان
پشتون شخصیات
خیبر پختونخوا کے سیاستدان
خیبر پختونخوا کے وزرائے اعلیٰ
لاہور میں مقتول شخصیات
مقتول پاکستانی سیاست دان
ہندوستان کی آزادی کے فعالیت پسند از پاکستان
ہندوستان کی مرکزی قانون ساز اسمبلی کے اراکین
Short description is different from Wikidata